(Kupujmo hrvatsko)

Volim hrvatsko

Hrvatska je prelijepa zemlja. Moja je domovina rođena u kiši granata i paklu rata. Zahvaljujući hrabrim ljudima i jedinstvu, danas stoji ponosno i slavno.

Na istoku ju krase zlatna žitna polja i šume pune životinja i bogate slavonskim hrastom lužnjakom. Žitarice i uljarice sa slavonskih polja hrane nas u domovini i ne moramo se bojati da ćemo ikada biti gladni kraj takvoga bogatstva. Slavonski hrast lužnjak toliko je tražen da se moramo brinuti kako bi i idući naraštaji uživali u proizvodima nastalim od njegovih trupaca. Velike gore, planine i pašnjaci pune su mirisnog cvijeća, a na njima bezbrižno pasu ovce, koze i krave. Naše prelijepo bistro veliko Jadransko more najljepše je na svijetu. Samo Hrvatska ima more s više od tisuću otoka. Ono nas hrani svojim plodovima,a od proljeća pa do jeseni posjećuju ga mnogobrojni turisti koji uživaju u ljepotama Hrvatske i domaćim proizvodima iz svih dijelova Lijepe Naše: u pršutu, kulenu, kobasici, slanini, siru, mlijeku i drugima. Na zapadu u Istri, na istoku u Iloku, na jugu na Pelješcu Hrvatsku krase brojni vinogradi. Jedinstvenost prirode i puno ljubavi i rada pretvoreno je u vrhunska vina koja poslužuju čak i na dvoru kraljice u Engleskoj. Osim najbolje hrane, pića i izvora pitke vode uživamo u domaćim nadaleko poznatim hrvatskim slatkišima i čokoladama. Volim sve hrvatske proizvode,a koliko su dobri i kvalitetni sigurna sam da zaslužuju biti na stolovima diljem Europe.

Ena Smole, 6.b